open-index/open-wikipedia-markdown huggingface dataset:
Miekkailu kesäolympialaisissa 1984

**[[Kesäolympialaiset 1984|Vuoden 1984 kesäolympialaisten]] [[miekkailu]]** järjestettiin 1. &ndash; 11. elokuuta 1984 Long Beach Convention and Entertainment Centerissä, Long Beachissa, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 262 osanottajaa 38 eri maasta. Osanottajista miehiä oli 202 ja naisia 60. Tapahtumia oli kahdeksan.

## Mitalistit
### Miehet

### Naiset

## Mitalitaulukko

## Lähteet
*Fencing at the 1984 Los Angeles Summer Games | Olympics at Sports-Reference.com
Miekkailu kesäolympialaisissa 1992

**[[Kesäolympialaiset 1992|Vuoden 1992 kesäolympialaisten]] [[miekkailu]]** järjestettiin 30. heinäkuuta &ndash; 7. elokuuta 1992 Palau de la Metal·lúrgiassa, Barcelonassa, Espanjassa. Tämä oli 22. kerta kun laji oli mukana olympialaisten ohjelmassa. Mukana oli 305 osanottajaa 42 eri maasta. Osanottajista miehiä oli 234 ja naisia 71. Tapahtumia oli kahdeksan.

## Mitalistit
### Miehet

### Naiset

## Mitalitaulukko

## Lähteet
*Fencing at the 1992 Barcelona Summer Games | Olympics at Sports-Reference.com
Miekkailu kesäolympialaisissa 1996

**[[Kesäolympialaiset 1996|Vuoden 1996 kesäolympialaisten]] [[miekkailu]]** järjestettiin 20. &ndash; 25. heinäkuuta 1996 Georgia World Congress Centerissä, Atlantassa, Yhdysvalloissa. Tämä oli 23. kerta kun laji oli mukana olympialaisten ohjelmassa. Mukana oli 233 osanottajaa 46 eri maasta. Osanottajista miehiä oli 140 ja naisia 93. Tapahtumia oli kymmenen.

## Mitalistit
### Miehet

### Naiset

## Mitalitaulukko

## Lähteet
*Olympic Report Atlanta 1996 Volume 2: The Centennial Olympic Games
Flintshire

**Flintshire** () on kreivikunta ja yksi Walesin hallintoalueista. Se sijaitsee maan koillisosassa Englannin rajalla Liverpoolin lounaispuolella Irlanninmeren rannalla ja sen pääkaupunkina toimii Mold. Hallintoalueella on arviolta 154&nbsp;074 asukasta (vuonna 2015) ja sen pinta-ala on 437,54 neliökilometriä.

Flintshire on osa Welsh Marches -aluetta. Se on nimetty Flintshiren historiallisen kreivikunnan mukaan, mutta niiden rajat eivät ole yhteneväiset. 

## Kuvia

Tiedosto:St Matthew's Church, Buckley (2).JPG|Pyhän Matthew’n kirkko, Buckley
Tiedosto:Waterfall in Wepre Park.jpg|Vesiputous Wepre Parkissa
Tiedosto:High Street, Mold 2.JPG|Moldin kaupunkia


## Lähteet

## Aiheesta muualla

*Hallintoalueen internetsivut
Miekkailu kesäolympialaisissa 2000

**[[Kesäolympialaiset 2000|Vuoden 2000 kesäolympialaisten]] [[miekkailu]]** järjestettiin 16.&ndash;24. syyskuuta 2000 Sydney Convention and Exhibition Centressä, Darling Harbourissa, Australiassa. Tämä oli 24. kerta kun laji oli mukana olympialaisten ohjelmassa. Mukana oli 200 osanottajaa. Osanottajista miehiä oli 122 ja naisia 78. Tapahtumia oli kymmenen.

## Mitalistit
### Miehet

### Naiset

## Mitalitaulukko

## Lähteet
*Offical Report of the XXVII Olympiad Volume 2: Celebrating the Games
All Saintsin asema

**All Saints** on Docklands Light Railwayn asema Lontoon itäosassa. Se sijaitsee East India Dock Roadilla Docklands Light Railwayn Stratfordin haaralla Lontoon matkakortin maksualueella 2. Asema on saanut nimensä läheisestä All Saintsin kirkosta. Asemaa vastapäätä on Chrisp Street Marketin kauppakeskus.

## Historia

Asema avattiin 31. elokuuta 1987. Samalla paikalla oli aiemmin North London Railwayn Poplarin asema.

24. elokuuta 2009 junien ruuhka-aikojen kulkutiheyksiä Stratfordin haaralla muutettiin. Junat kulkevat nykyään seitsemän minuutin välein, kun ennen muutosta ne kulkivat viiden minuutin välein.


All Saints DLR station 2005-12-10.jpg|Asema junasta nähtynä
Tiedosto:All Saints DLR stn look north.JPG|Näkymä asemalta pohjoiseen
Tiedosto:All Saints DLR stn look south.JPG|Näkymä asemalta etelään
Tiedosto:All Saints DLR stn signage.JPG|Aseman nimikyltti


## Lähteet

## Aiheesta muualla

*All Saintsin asema Lontoon liikennelaitoksen sivuilla
Palava

**Palava** (ent. Jaarli Padington) on vuonna 1997 Seinäjoella perustettu yhtye. Yhtye on julkaissut kaksi pitkäsoittoa, Jaarli Padington (1998) ja 10 Elämää (2001). Yhtyeen perustajajäseniin kuuluivat Osku Ketola (laulu, viulu), Markus Ala-Kauhaluoma (kitara, laulu), Matti Järvikangas (basso, laulu), Tommi Luomanperä (kitara, laulu) sekä Kari Laurila (rummut, laulu).  

Yhtye muutti nimensä muotoon Palava. Palavassa Jaarli Padingtonin alkuperäiskokoonpanosta soittaa Osku Ketola (laulu ja viulu) ja Markus Ala-Kauhaluoma (kitara ja laulu). 

Ensilevy *Jaarli Padington* oli pienen akaalaisen Ciro Sound Accessin julkaisema. Toinen albumi "10 elämää" ilmestyi vuonna 2007 Moby Disc -levymerkillä.

## Diskografia
#### Albumit
***Jaarli Padington**
: 1   Kaupunkiin    
: 2   Irlanti    
: 3   Sinun oon    
: 4   Unelmia kerrakseen    
: 5   Mut hulluks teet    
: 6   Oppia elämään    
: 7   Yli pyhänselän    
: 8   Tosi tarkoituksella    
: 9   Nähdä selvemmin    
: 10  Kauan ootin   
* **10 elämää (2001)**
: 1   Väärä valtias    
: 2   Tuu mukaan    
: 3   Ohikiitävää    
: 4   Hiekka ja pisara II    
: 5   Giljotiini    
: 6   Ilkeitä ja rumia    
: 7   Laiskuri ja saituri    
: 8   Rantakallio    
: 9   Piispa ja Lalli
: (10 Kymmenen elämää)

#### Singlet
* Sun silmiis jään kiinni/Mut hulluks'teet/Nähdä selvemmin (single, 1998)
* Tositarkoituksella/Irlanti (single, 1998)
* Hiekka ja pisara/Väärä valtias (single, 2000)
* Ohikiitävää/Matkalla (single, 2001)
* Akustinen: Enkeli ja Piru/Kuollut mies/Aurinko älä nouse (CDEP, 2004)

## Jäsenet
* Osku Ketola (laulu, viulu)
* Markus Ala-Kauhaluoma (kitara, laulu)
* Arttu Volanto (kitara, laulu)
* Jami Pohjoismäki (basso, laulu)
* Ville Siuruainen (rummut, lyömäsoittimet)

## Entiset jäsenet
* Tommi Luomanperä 1997–2000 (kitara, laulu)
* Kari Laurila 1997–2000 (rummut, laulu)
* Matti Järvikangas 1997–2006 (basso, laulu)
* Tomi Rintamäenpää 2000–2007 (kitara, laulu)

## Lähteet

## Aiheesta muualla

* Yhtyeen kotisivut http://palava.fi/
Jeu de paume kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[jeu de paume]]** järjestettiin 18.&ndash;23. toukokuuta 1908 Queen's Clubilla, Länsi-Kensingtonissa, Lontoossa, Yhdistyneessä kuningaskunnassa. Tämä oli ensimmäinen kerta, kun laji oli mukana olympialaisten ohjelmassa. Mukana oli 11 osanottajaa kahdesta eri maasta. Tapahtumia oli yksi.

## Mitalistit

## Lopputulokset

## Mitalitaulukko

## Lähteet
Jeu de paume olympialaisissa

**[[Jeu de paume]]** on ollut olympialaisten ohjelmassa virallisena lajina kerran, vuonna 1908. Vuonna 1924 se oli mukana näytöslajina. 

## Mitalistit

## Mitalitaulukko

## Lähteet
Juri Gavrilov

**Juri Vasiljevitš Gavrilov** (s. 3. toukokuuta 1953 Setun, Neuvostoliitto) on entinen neuvostoliittolainen jalkapalloilija. Gavrilov oli keskikenttäpelaaja, joka edusti urallaan useita eri moskovalaisseuroja, pisimpään Moskovan Spartakia. 

Hän pelasi Neuvostoliiton jalkapallomaajoukkueessa vuosina 1978–1985 yhteensä 46 A-maaottelua, joissa teki 10 maalia. Neuvostoliiton pääsarjassa hän teki yhteensä 140 maalia, ollen kahtena kautena liigan paras maalintekijä. 

Gavrilov edusti maataan vuoden 1980 Moskovan olympialaisissa sekä 1982 MM-kisoissa Espanjassa. Olympiapronssia voittaneessa Neuvostoliiton joukkueessa hän onnistui maalinteossa kolmasti. MM-kisoissa hän teki maalin ottelussa Uutta-Seelantia vastaan.  

Vuonna 1988 Gavrilov siirtyi kahden vuoden ajaksi Suomeen Porin Pallo-Toverien joukkueeseen. Ensimmäinen kausi päättyi PPT:n putoamiseen SM-sarjasta joukkueen voittamatta otteluakaan.  Loukkaantumisista kärsinyt Gavrilov pelasi ensimmäisen kauden aikana 15 ottelua ja teki niissä kaksi maalia. I divisioonassa hän teki yhdeksän maalia 21 ottelussa.

Pelaajauransa jälkeen Gavrilov on valmentanut muun muassa Kongon jalkapallomaajoukkuetta vuoden 2002 MM-karsinnoissa.  

## Lähteet
Koirapöllö

**Koirapöllö** (*Ninox connivens*) on pöllöihin kuuluva lintulaji, jota tavataan Australiassa, Indonesiassa ja Papua-Uudessa-Guineassa.

## Koko ja ulkonäkö

Koirapöllö on keskikokoinen ruskea pöllö, jolla on valkoisia pilkkuja siivissä ja raidallisessa rinnassa. Sen silmät ovat suuret, ja silmät ovat keltaiset. Nokka on ruskea, eikä sillä juuri ole naamakiehkuraa. Alapuolelta se on ruskeanharmaa. Pyrstö ja siipisulat ovat vaaleammat. Koirapöllöt ovat keskikokoisia, ja niiden siipien väli on 85–100&nbsp;cm. Ne painavan noin 425–510&nbsp;g ja sukupuolet eroavat toisistaan vain vähän mutta koiras on vähän suurempi.

Lajilla on hyvin luonteenomainen ääni, joka voi kuulostaa koiran haukunnalta tai hyvin kovalta ja kimeältä naisen huudolta. Sen väitetään olevan Australian alkuperäisväestön kansantaruissa esiintyvän bunyipin lähde.

## Levinneisyys ja elinympäristö
Koirapöllöä tavataan Australiassa, Indonesiassa ja Papua-Uudessa-Guineassa. Lajin luontaisia elinympäristöjä ovat lauhkean vyöhykkeen metsät, subtrooppiset ja trooppiset kosteat alangot, kosteat savannit sekä subtrooppiset ja trooppiset kosteat pensaikot ja lisäksi jokivarret, järvet ja suot.

## Lähteet

## Aiheesta muualla
*
Jørgen Brønlund

**Nikolaj Isak Jørgen Brønlund** (14. joulukuuta 1877 Jakobshavn, Grönlanti – marras- tai joulukuu 1907) oli grönlantilainen opettaja, koiravaljakon ohjastaja ja naparetkeilijä.

## Tausta
Brønlund isä oli metsästäjä, mutta hän joutui jo nuorena orvoksi, ja hänet otettiin huostaan naispuolisen sukulaisen luokse. Hän oli Knud Rasmussenin lapsuudenystävä, jonka isä toimi pappina Jakobshavnissa (nyk. Ilulissat). Brønlund valmistui vuonna 1901 Godthåbin seminaarista (nyk. Nuuk) ja sai katekeetan viran Kangeqista, Nuukinvuonon suulta.

Rasmussenin innoittamana hän otti osaa hänen tutkimusmatkalleen Thuleen 1902-04. Matkan jälkeen hän lähti muun joukon mukana Tanskaan, missä hän muun muassa opetteli piirtoa Kristian Zahrtmannin johdolla ja opiskeli joitakin kuukausia Askovin kansanopistossa.

## Tutkimusmatkat

Brønlund oli yksi Ludvig Mylius-Erichsenin Tanska-tutkimusmatkan osanottajista 1906-08. Hän oli jo aikaisemmin ollut mukana tutkimusmatkoilla, muun muassa Knud Rasmussenin kanssa. Sen lisäksi hän oli myös taitava koiravaljakon ohjastaja ja tulkki, siispä hänet valittiin vuonna 1907 Mylius-Erichsenin ja Niels Peter Høeg Hagenin matkaan Pohjois-Grönlantiin. Tehtävänään hänellä oli pitää tutkimusmatkan päiväkirjaa. Kuten tutkimusmatkan johtajat Mylius-Erichsen ja Høeg Hagen, kärsi myös Brønlund nälästä ja paleltumista.

Tarvikkeiden hupenemisesta huolimatta Mylius-Erichsen päätti jatkaa retkikuntaa, kun toinen puolikas retkikunnasta kääntyi paluumatkalle.Syynä päätökseen oli, ettei tutkimusretken tavoitetta oltu saavutettu.

Jørgen Brønlund kuoli kuten muutkin retkikunnan jäsenistä, ja ruumiin löytyessä löytyi myös tutkimusmatkan päiväkirja. Brønlund pääsi silti ainoana perille heidän väliasemallensa. Hän oli ottanut Høeg Hagenin luonnokset mukaansa päiväkirjansa lisäksi. Hänen ruumiinsa löydettiin 13. maaliskuuta 1908 kallionkolosta, joka oli täysin peitetty. Brønlundin Høeg Hagenin luonnokset säilyivät.  Brønlund oli yrittänyt sytyttää petrolilämmitintä turhaan ennen kuolemaansa.

Brønlundin viimeinen päiväkirjamerkintä, jonka tulkinnasta tosin on kiistelty, kuuluu seuraavasti: "Kuollut 79 vuonolla jälkeen kotiinpaluuyrityksen yli mannerjäätikön marraskuussa tulin tänne kuunsirpin aikaan enkä pystynyt pidemmälle paleltumien takia jaloissa ja pimeyden. Muiden ruumiit löytyvät keskeltä vuonoa jäätikön edustalta (noin 19 km päässä). Hagen kuoli 15.11. ja Mylius noin 10 päivää myöhemmin". Muiden ruumiita ei koskaan löytynyt.

Brønlunds Allé Hellerupissa on nimetty hänen mukaansa. Achton Friis on myös piirtänyt kuvan Brønlundista.

## Lähteet

## Aiheesta muualla
* Digitaalinen koiravaljakkoajelu  
* Jørgen Brønlundin päiväkirja Tanskan kuninkaallisessa kirjastossa 
* Ilulissatin kunnan kotisivu
Kanepi

**Kanepi** on pienkauppala () ja entinen kunta Põlvamaalla, Virossa. 

Vuoden 2017 kuntauudistuksessa Kanepin kunta, Kõlleste ja Valgjärve yhdistettiin uudeksi Kanepin kunnaksi, jonka keskus on Kanepin pienkauppala.

## Entinen kunta
Pinta-alaa kunnalla oli 231,5 neliökilometriä ja vuoden 2011 alussa siellä oli 2&nbsp;292 asukasta.

### Kylät
Kunnan kylät olivat: Erastvere, Heisri, Hino, Hurmi, Jõgehara, Jõksi, Kaagna, Kaagvere, Karste, Koigera, Kooraste, Lauri, Magari, Närapää, Peetrimõisa, Piigandi, Põlgaste, Rebaste, Soodoma, Sõreste ja Varbuse.

### Väestö
Vuonna 2011 Kanepin kunnassa oli 2 277 asukasta, joista 2 199 (96,6 %) oli virolaisia, 45 (2,0 %) venäläisiä ja 27 (1,2 %) muita kansallisuuksia.

## Lähteet

## Aiheesta muualla
Panoksena kuolema

**Panoksena kuolema** (, ) on vuonna 1978 ensi-iltansa saanut hongkongilainen rikoselokuva. Elokuvan on ohjannut Robert Clouse ja pääosassa esiintyy Bruce Lee, sekä hänen sijaisnäyttelijänsä Tai Chung Kim ja Yuen Biao. 

Elokuva käyttää alkuperäisestä Bruce Leen elokuvan 34 minuutin (死亡的遊戲) löydetystä kuvamateriaalista 11 minuuttia. Loput kuvamateriaalit joissa Bruce Lee esiintyy itsenään on otettu hänen aikaisemmista elokuvistaan.

## Juoni
Billy Losta on tullut kansainvälinen elokuvatähti ja paikallinen rikosjärjestö on hänen perässään. Lo on toistuvasti kieltäytynyt osallistumasta rikollisjärjestön toimintaan. Tämän vuoksi järjestön johtaja Tri. Land palkkaa salamurhaajan tappamaan Lon kesken elokuvan kuvausten. Hän onnistuu ampumaan kuvausten aikana Lota naamaan, joka arpeuttaa näyttelijän kasvot. Lo päättää käyttää tilaisuuttaan hyväksi ja teeskentelee kuolleensa. Hän yrittää nimettömänä kostaa rikollisjärjestölle murhayrityksensä, mutta joutuu lopulta tulemaan esiin piilosta, kun hänen morsiamensa siepataan.

## Rooleissa

## Lähteet
* Leffatykin arvostelu
Brestin lentoasema

**Brestin lentoasema**  on Valko-Venäjän kuudenneksi suurimman kaupungin Brestin lentoasema maan lounaisosissa. Lentoasema sijaitsee Brestin piirissä noin 17 kilometriä Brestin kaupungin itäpuolella ja runsas kilometri Brest-Minsk-Moskova moottoritien M1:n (osa eurooppatietä E30) eteläpuolella.

Vuoden 2010 Lentoliikenteen tiedotusjulkaisun (AIP) mukaan kentällä on ICAO:n CAT I:n mukainen valaistus ja kenttä soveltuu muun muassa seuraaville lentokonetyypeille: Antonov An-124, Iljushin Il-76, Tupolev Tu-154, Boeing 737-800, B757-200, B757-500, Airbus 320-100, A310-200, B737-500 ja M-76.

Kentälle liikennöi ainakin kausittain Valko-Venäjän kansallinen lentoyhtiö Belavia. Yhtiön kesäaikataulun 2013 mukaan sillä on reittilento Brestistä Kaliningradiin ja takaisin kahdesti viikossa (3.6.2013 lähtien). Lentomatkustajia ei ole kovin paljoa, sillä Brestin lentokentän matkustajamäärän uutisoitiin vuonna 2013 jääneen noususta huolimatta vain 8&nbsp;400 henkeen.

## Lähteet

## Aiheesta muualla
*Brestin lentoaseman kotisivut  ja 
*METAR lentosäähavainto ja TAF lentosääennuste Brestin lentoasemalle (UMBB) 
*Perustietoja kentästä  
*Valkovenäläinen sääennuste Brestiin  (pogoda.by)
Anna-Liisa (täsmennyssivu)

**Anna-Liisa**, **Anna Liisa** ja **Anna-Lisa** viittaavat muun muassa seuraaviin:

*Anna-Liisa, naisen etunimi
**[[Anna Liisa]]*, Minna Canthin näytelmän nimi
**[[Anna-Liisa (elokuva)|Anna-Liisa]]*, usean elokuvan nimi
***[[Anna-Liisa (vuoden 1911 elokuva)|Anna-Liisa]]*, Teppo Raikkaan ohjaama elokuva vuodelta 1911 
***[[Anna-Liisa (vuoden 1922 elokuva)|Anna-Liisa]]*, Teuvo Puron ja Jussi Snellmanin ohjaama elokuva vuodelta 1922
***[[Anna Liisa (vuoden 1945 elokuva)|Anna Liisa]]*, Toivo Särkän ja Orvo Saarikiven ohjaama elokuva 1945
***[[Anna-Liisa (vuoden 1988 elokuva)|Anna-Liisa]]*, Tuija-Maija Niskasen ohjaama televisioelokuva vuodelta 1988 
* *[[Anna Liisa (ooppera)|Anna Liisa]]*, Veli-Matti Puumalan näytelmän pohjalta säveltämä ooppera
Alatskivi

**Alatskivi** on pienkauppala ja entinen kunta Tartumaalla Virossa. Se sijaitsee Peipsijärven rannalla 40 kilometriä Tartosta koilliseen.

Vuoden 2017 kuntauudistuksessa vanha Peipsiäären kunta, Kallasten kaupunki, Alatskiven ja Varan kunnat sekä Jõgevamaan Pala yhdistettiin uudeksi Peipsiäären kunnaksi, ja Alatskivestä tuli Peipsiäären kuntaan kuuluva pienkauppala.

Paikkakunta on tunnettu Alatskiven kartanosta, josta on ensimmäinen kirjallinen maininta vuodelta 1601. Nykyinen päärakennus on 1880-luvulta.

## Entinen kunta
Pinta-alaa kunnalla oli 128 neliökilometriä ja asukkaita siellä oli 1&nbsp;591 (1.1.2002).

Alatskiven ystävyyskuntia olivat Suomessa Muurame ja Ruotsissa Kävlinge.

### Kylät
Alasoo – Haapsipea – Kesklahe – Kokora – Kuningvere – Kõdesi – Lahe – Lahepera – Linaleo – Naelavere – Nina – Orgemäe – Padakõrve – Passi – Peatskivi – Pusi – Päiksi – Pärsikivi – Riidma – Ronisoo – Rootsiküla – Rupsi – Saburi – Savastvere – Savimetsa – Sudemäe – Torila – Toruküla – Tõruvere – Virtsu – Väljaküla

### Väestö
Vuonna 2011 Alatskiven kunnassa oli 1 274 asukasta, joista 993 (77,9 %) oli virolaisia, 249 (19,5 %) venäläisiä ja 36 (2,8 %) muita kansallisuuksia.

## Lähteet

## Aiheesta muualla
Sar-e Polin maakunta

**Sar-e Polin maakunta** (myös: **Sari Pul**; ) on yksi Afganistanin 34 maakunnasta. Se sijaitsee maan pohjoisosassa.
Maakunnan pinta-ala on 15&nbsp;999 neliökilometriä, ja vuonna 2012 tehdyn väestönlaskennan mukaan asukasluku oli 529&nbsp;807. Maakunnan hallinnollinen keskus on Sar-e Pol

## Lähteet

## Aiheesta muualla
*Sar-e Pol, Provincial Profile
Samangan

**Samangan** (, ) eli **Aybak** (, ), ent. *Eukratidia*, on Samanganin maakunnan hallinnollinen keskus. Vuonna 2020 kaupungin asukasluvuksi on arvioitu 33&nbsp;900.

Kaupungin nimi oli Aibak, kun siellä oli aikoinaan silkkitien karavaanien pysähtymispaikka, ja monet käyttävät nimeä edelleen. Se on lähellä Mazar-e Sharifin ja Kabulin välistä valtatietä.

## Lähteet
Naoki Matsuda

**Naoki Matsuda** (, () oli japanilainen jalkapalloilija. Vasemman laitapuolustajan paikalla pelannut Matsuda pelasi Japanin maajoukkueessa 40 ottelua ja teki niissä yhden maalin.

Seurauralla Matsuda pelasi Yokohama Marinosin joukkueessa vuodet 1995–2010. Kaudeksi 2011 hän siirtyi Matsumoto Yamagaan.

Matsuda pelasi Japanin joukkueessa vuoden 2002 MM-kilpailuissa. Lisäksi hän osallistui kaksi kertaa olympialaisiin. Atlantassa 1996 Japani ei selviytynyt lohkovaiheesta jatkoon. Sydneyssä 2000 joukkue selviytyi puolivälieriin, jossa se hävisi Yhdysvalloille.

Matsuda lyyhistyi kentälle joukkueensa harjoitusottelussa 2. elokuuta 2011, ja hänet vietiin sairaalaan. Sairaalan hengityskoneessa ollut Matsuda kuoli 4. elokuuta. Syynä lyyhistymiseen oli sydänkohtaus.


## Tilastot

## Lähteet

## Aiheesta muualla
*National Football Teams
*Japan National Football Team Database
* Matsudan tilastot Soccerway -sivustolla
Welcome 2 My Nightmare

**Welcome 2 My Nightmare** on Alice Cooperin 13. syyskuuta 2011 julkaistu albumi. Albumi on jatko-osa vuonna 1975 julkaistulle albumille *[[Welcome to My Nightmare]]*. Levyn on tuottanut Bob Ezrin, joka tuotti myös Cooperin menestyneimmät albumit 1970-luvun alussa. Osassa levyn kappaleista esiintyvät alkuperäisen Alice Cooper -yhtyeen jäsenet Dennis Dunaway, Michael Bruce ja Neal Smith ensimmäistä kertaa sitten vuoden 1974.

Albumi debytoi Suomen virallisen listan sijalla 17.

## Kappaleet

## Kokoonpano

* Alice Cooper – laulu, huuliharppu
* Bob Ezrin – tuottaja
* Tommy Henriksen – lauluntekijä, kitarat, basso, koskettimet, laulu, ohjelmointi, miksaus
* Michael Bruce – kitarat, koskettimet, taustalaulu "Runaway Train", "I'll Bite Your Face Off" ja "When Hell Comes Home"
* Dennis Dunaway – basso, taustalaulu "Runaway Train", "I'll Bite Your Face Off" ja "When Hell Comes Home"
* Neal Smith – rummut, lyömäsoittimet, taustalaulu "Runaway Train", "I'll Bite Your Face Off" ja "When Hell Comes Home"
* Steve Hunter – kitarat "I Am Made Of You", "Something To Remember Me By", "When Hell Comes Home", "What Baby Wants" ja "Underture"
* Keith Nelson – kitara, taustalaulu "Caffeine"
* Desmond Child – apulaislauluntekijä
* Dick Wagner – apulaislauluntekijä / soolokitara "Underture"
* Tommy Denander – kitarat "I Am Made of You"
* Vince Gill – soolokitara "Runaway Train" ja "Gotta Get Outta Here"
* Ke$ha – vieraslaulu "What Baby Wants"
* Rob Zombie – taustalaulu "The Congregation"

* John 5 – kitara "Disco Bloodbath Boogie Fever"
* Chuck Garric – basso
* Jeremy Rubolino – lauluntekijä
* Piggy D – lauluntekijä, basso "Last Man On Earth"
* David Spreng – lauluntekijä, rummut "Last Man On Earth"
* Kip Winger – taustalaulu "Ghouls Gone Wild" ja "The Congregation"
* Patterson Hood – kitara "Gotta Get Outta Here"
* Damon Johnson – kitara "We Gotta Get Out of This Place"
* Keri Kelli – kitara "We Gotta Get Out of This Place"
* Jimmy DeGrasso – rummut "We Gotta Get Out of This Place" ja "I Gotta Get Outta Here"
* Pat Buchanan – kitarat
* Vicki Hampton – taustalaulu
* Wendy Moten – taustalaulu
* Hank Williams – masteroija
* Scott Williamson – rummut
* Jimmie Lee Sloas – basso

## Arvostelut
* Metacritic: 68/100
* About.com: 
* Allmusic: 
* Blabbermouth: 8.5/10
* Rolling Stone: 
* Imperiumi: 8+/10
* Kaaoszine: 10/10
* Rumba: 
* Soundi: 

## Lähteet
Pork Soda

**Pork Soda** on Primuksen kolmas studioalbumi, joka on julkaistu 1993.

## Kappalelista
#
#
#
#
#
#
#
#
#
#
#
#
#
#
#

## Kokoonpano
*Les Claypool – bassot, mandoliini, laulu
*Larry LaLonde – kitara, kuusikielinen banjo
*Tim ”Herb” Alexander – rummut

## Aiheesta muualla
*
Samanganin maakunta

**Samanganin maakunta** on yksi Afganistanin 34 maakunnasta. Se sijaitsee maan pohjoisosissa. Maakunnan pinta-ala on 11&nbsp;261 neliökilometriä ja asukasluku noin 367&nbsp;658, ja sen hallinnollinen keskus on Samangan (ent. Aybak)

Väestöstä 65% on uzbekkeja 30% tadžikkeja,  5% muita etnisiä ryhmiä. Vuonna 2017 arvioitiin, että vain viisi prosenttia väestöstä oli lukutaitoisia.  

## Lähteet

## Aiheesta muualla
*Samangan Provincial Profile
Kaliumvetykarbonaatti

**Kaliumvetykarbonaatti** eli **kaliumbikarbonaatti** (KHCO3) on kalium- ja vetykarbonaatti-ionien muodostama epäorgaaninen ioniyhdiste. Yhdistettä käytetään muun muassa elintarvikkeissa ja valmistettaessa muita yhdisteitä.

## Ominaisuudet
Kiinteänä kaliumvetykarbonaatti muodostaa valkoisia tai värittömiä monokliinisiä kiteitä. Aine liukenee jonkin verran veteen, mutta ei alkoholiin. Vesiliuos on heikosti emäksinen. Kaliumvetykarbonaatti on kiinteänä jonkin verran stabiilimpaa kuin natriumvetykarbonaatti, mutta hajoaa voimakkaasti kuumennettaessa kaliumkarbonaatiksi, vedeksi ja hiilidioksidiksi.

## Valmistus ja käyttö
Kaliumvetykarbonaattia valmistetaan johtamalla hiilidioksidikaasua kaliumkarbonaattiliuokseen. Usein lähdetään kaliumhydroksidista, jonka kanssa hiilidioksidi muodostaa ensin kaliumkarbonaattia ja ylimäärän kanssa kaliumvetykarbonaattia. Kaliumvetykarbonaatti liukenee kaliumkarbonaattia huonommin veteen ja voidaan erottaa sekä puhdistaa reaktioseoksesta kiteyttämällä ja suodattamalla. Suurimmat tuottajamaat ovat Yhdysvallat, Saksa ja Ranska.
:K2CO3 + CO2 + H2O → 2 KHCO3

Kaliumvetykarbonaattia voidaan käyttää kohotusaineena ja sen E-koodi yhdessä kaliumkarbonaatin kanssa on E501. Sitä voidaan käyttää myös apuaineena lääkevalmisteissa, valmistettaessa muita kemikaaleja sekä jauhesammuttimissa, joissa se vaikuttaa liekkien syntymisen mekanismiin.

## Lähteet
Kaapista ulos (albumi)

**Kaapista ulos** on rap-artisti Chebaleban vuonna 2007 julkaistu debyyttialbumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Miles Morales

**Miles Morales** on Marvel Comicsin sarjakuvissa ja elokuvissa esiintyvä supersankari. Hän on New Yorkissa asuva työväenluokkainen nuori, joka on puoliksi tummaihoinen ja puoliksi latino. Miles ryhtyy **[[Hämähäkkimies|Hämähäkkimieheksi]]** Peter Parkerin kuoltua taistelussa arkkivihollistaan Vihreää Menninkäistä vastaan. 

Moralesin ensiesiintyminen tapahtui *Ultimate Spider-Man* -lehden numerossa 160. Hän esiintyy myös animaatioelokuvissa *[[Spider-Man: Kohti hämähäkkiversumia]]* (2018), *[[Spider-Man: Across the Spider-Verse]]* (2023) ja *[[Spider-Man: Beyond the Spider-Verse]]* (2027), joissa hänen ääninäyttelijänään toimii Shameik Moore.
Kerberos (kuu)

**Kerberos** (aiempi nimitys **S/2011 (134340) 1** tai yleisesti **P4**) on transneptunisiin kohteisiin kuuluvan kääpiöplaneetta Pluton kuu. Kuun löysi M. Showalter ryhmineen 28. kesäkuuta 2011 Hubble-avaruusteleskoopin ottamista kuvista. Kerberos oli neljäs löydetty Pluton kuu Kharonin, Nixin ja Hydran jälkeen. 2. heinäkuuta 2013 kuu nimettiin virallisesti Kerberokseksi kreikkalaisessa mytologiassa esiintyvän, manalan porttia vartioivan Kerberos-koiran mukaan. Nimi valittiin internet-äänestyksessä.

Kuun läpimitta on todennäköisesti 13–34 kilometrin välillä, ja se kiertää Plutoa keskimäärin noin 59&nbsp;000 km:n etäisyydellä. Kerberos on kooltaan neljänneksi suurin Pluton kuu: sitä pienempi on vain Styx. Kerberoksen rata sijoittuu Nixin ja Hydran välille. Koska Pluto ja sen suuri seuralaiskappale Kharon kiertävät yhteistä massakeskipistettä molempien kappaleiden ulkopuolella, Kerberos on myös Kharonin kuu.

## Kuvia

Pluto P4.jpg|Kuvat, joista Kerberos (P4) löydettiin
Kerberos (moon).jpg|New Horizons -luotaimen 14. heinäkuuta 2015 ottama kuva Kerberoksesta 396 100 km:n etäisyydeltä


## Katso myös
* Pluton kuut
* Nix, Hydra ja Styx

## Lähteet
The Majestic

**The Majestic** on vuonna 2001 julkaistu romanttinen komediaelokuva, jonka pääosassa ovat Jim Carrey ja Laurie Holden. Elokuvan on ohjannut Frank Darabont. Se sijoittuu 1950-luvun yhdysvaltalaiseen elokuvamaailmaan keskelle kommunistivainoja. Koomikko Jim Carrey nähdään aikaisempia vakavammassa roolissa.

## Lähteet

## Aiheesta muualla
*
Partaturska

**Partaturska** (*Trisopterus luscus*) on Koillis-Atlantissa elävä pienehkö turskakalalaji.

## Ulkonäkö
Muihin turskakaloihin verrattuna kala on muodoltaan jokseenkin korkea. Se on päältä vaaleanruskea tai vihertävä, hopeakylkinen, ja lähes valkoinen alta. Muiden turskien tavoin partaturskalla on kolme selkäevää ja kaksi peräevää. Sillä on selvä partasäie. Täysikasvuinen partaturska on keskimäärin 30&nbsp;cm:n pituinen.

## Levinneisyys
Partaturska elää Koillis-Atlantin rannikolla lauhkeissa vesissä. Levinneisyys ulottuu Britteinsaarilta ja Pohjanmerestä Pohjois-Afrikan rannikolle ja myös Välimeren länsiosaan.

## Elintavat ja lisääntyminen
Partaturska syö enimmäkseen äyriäisiä ja muita pohjaeläimiä, myös pikkukalaa.
Se liikkuu mannerjalustan ulkoreunoilla, mutta tulee matalampaan veteen (noin 50&nbsp;m) kutemaan. Kala on kutukypsä noin 21 sentin pituisena. Nuoret kalat muodostavat suuria parvia. Partaturska voi elää nelivuotiaaksi.

## Kalastus ja käyttö
Partaturskaa saadaan lähinnä sivusaaliina ja käytetään ruoaksi. Suurta taloudellista merkitystä sillä ei ole.

## Lähteet

## Aiheesta muualla
*''Trisopterus luscus'' (Linnaeus, 1758) WoRMS 
*''Trisopterus luscus'' (Linnaeus, 1758) Bib, Pouting, Pout or Whiting Encyclopedia of Marine Life of Britain and Ireland
Keli

**Keli** tarkoittaa säästä riippuvaa teiden tai maaston kulkukelpoisuutta. Esimerkiksi sadesäällä, pakkassäällä ja suojasäällä on omantyyppisensä keli. Kelistä puhutaan esimerkiksi liikenteen ja hiihdon yhteydessä.

## Lähteet
Puun takaa

**Puun takaa** on rap-artisti Chebaleban toinen albumi. Se julkaistiin omakustanteena 24. kesäkuuta 2009. Albumin kappaleista "Saundijäbä" ja "Se ääni" on julkaistu musiikkivideot. Lisäksi kappaleista "Lattialla naisii", "Mä tarviin happee" ja "Millä saat sitä" on julkaistu yhteismusiikkivideo "Naisii, happee, pillereitä". Albumin on tuottanut kokonaisuudessaan Chebaleba itse, paitsi kappaleen "Kesäkulli anthemi", jonka on tuottanut Nada.

## Kappaleet
# Saundijäbä
# Raggamuffini
# Mä tarviin happee
# Millä saat sitä (mukana RicoWamos)
# Kesäkulli anthemi (mukana RicoWamos)
# Se ääni
# Lattialla naisii (mukana RicoWamos & Naapurin Markku)
# Bleisaan
# Seksikäs
# Fiilaan ja höylään
# Otan iisii (mukana Thono Slowknow)
# Oma paska haisee
# Kertomaan (mukana RicoWamos)
# Muijii pyydystetään (mukana RicoWamos)
# Spliffinpuolikas (mukana RicoWamos)
# Puoli kiloo päivässä
# Kaunis nainen
# Mutsille
# Faijalle
# EinoP 20v. hustleri
# Se ääni (Remix)
Himaa ennen hesarii

**Himaa ennen hesarii** on rap-artisti Chebaleban kolmas albumi. Albumi julkaistiin 2011 ja sen julkaisi Löyly-Viihde eli se on Chebaleban ensimmäinen levy-yhtiön julkaisema albumi. Albumin ensimmäinen musiikkivideo kappaleesta "Pökötti" julkaistiin helmikuussa 2011 ja toinen musiikkivideo kappaleesta "EMH" kesäkuussa 2011. Albumin kolmas musiikkivideo julkaistiin elokuussa 2011 kappaleesta "Kesäfiilistelyy" ja neljäs joulukuussa 2011 kappaleesta "Takatalvi".

## Kappaleet
# Himaa ennen hesarii - 3.27
# Pökötti (mukana RicoWamos) - 3.54
# EMH (mukana Juno, Jare & VilleGalle) - 3.27
# Kesäfiilistelyy (mukana RicoWamos) - 3.03
# Kuuri pääl - 4.29
# Muuttomies - 3.01
# Takatalvi (mukana Juno) - 4.37
# Vois olla huonomminki (mukana Stepa & RicoWamos) - 3.48
# Sitä saa mitä tilaa (mukana Tantr Slangrr) - 5.37
# Hot Dog - 2.41
# Leikki on sun duunii - 2.54
# Kiitokset - 1.49

## Biitit
* Chebaleba: 6
* Deejp: 5, 8, 9
* Logophobia: 1
* Paul Andreaz: 12
* Stagnation: 10
* StereoBit: 7
* Visva: 2, 3, 4, 11
Aatu Talanne

**Aatu Talanne** (alkuaan Kustaa Adolf Dahlqvist; 26. kesäkuuta 1892 Oulu – 10. elokuuta 1967) oli suomalainen näyttelijä ja näyttämöpäällikkö. Hän työskenteli muun muassa Suomen Kansallisteatterissa. Lisäksi hän oli mukana seitsemässätoista elokuvassa vuosina 1934–1962.

## Elämä ja ura

Talanteen vanhemmat olivat verhoilija Johan Valfrid Dahlqvist ja Anna Huurnanen. Hän aloitti teatteriuransa näyttelijänä ja järjestäjänä Oulun Työväen Teatterissa vuosina 1910–1918. Tornion Työväen Teatterissa Talanne toimi edellä mainittujen tehtävien ohella myös ohjaajana 1918–1920. Torniosta Talanne siirtyi Viipurin Työväen Teatteriin, jossa hän työskenteli jälleen näyttelijänä ja järjestäjänä 1920–1926. Ura jatkui Helsingissä. Talanne työskenteli vuosina 1926–1945 Koiton Näyttämöllä ja Helsingin Kansanteatterissa. Vuosina 1945–1963 hän toimi Suomen Kansallisteatterin näyttämöpäällikkönä.

Aatu Talanne näytteli sivuosia useissa suomalaisissa elokuvissa vuosina 1934–1947 ja edelleen vuosina 1960–1962. Hän oli mukana muun muassa varhaisessa äänielokuvassa *[[Minä ja ministeri]]* (1934) sekä 1960-luvun alun romanttisissa värielokuvissa *[[Kun tuomi kukkii]]* (1962) ja *[[Ihana seikkailu]]* (1962).

Talanteen aviopuoliso oli näyttelijä Hulda Keskinen vuodesta 1926 lähtien.

## Filmografia

*Minä ja ministeri (1934)
*Vieras mies tuli taloon (1938)
*Helmikuun manifesti (1939)
*Halveksittu (1939)
*SF-paraati (1940)
*Runon kuningas ja muuttolintu (1940)
*Lapseni on minun (1940)
*Eulalia-täti (1940)
*Suomisen taiteilijat (1943)
*Matkalla seikkailuun (1945)
*Kultainen kynttilänjalka (1946)
*Pikajuna pohjoiseen (1947)
*Skandaali tyttökoulussa (1960)
*Kultainen vasikka (1961)
*Pikku suorasuu (1962)
*Kun tuomi kukkii (1962)
*Ihana seikkailu (1962)

## Lähteet
*Teatterin maailma 1965, Kustannusosakeyhtiö Tammi, 1965
*Elonet

### Viitteet

## Aiheesta muualla
*
Hulda Keskinen

**Hulda Maria Keskinen** (7. toukokuuta 1893 Tampere – 23. elokuuta 1955) oli suomalainen näyttelijä. Hän esiintyi puhenäytelmien lisäksi useissa opereteissa.

## Elämä ja ura
Hulda Keskisen vanhemmat olivat puuseppä Abraham Keskinen ja Maria Kaisa Tjäder. Teatteriuransa alussa hän työskenteli näyttelijänä Apollo-operettiteatterissa Helsingissä (1915) ja Casino-operettiteatterissa Turussa (1916). Vuosina 1916–1920 hänellä oli kiinnitys Oulun Työväen Teatteriin. Keskisen työtovereita Oulussa olivat muun muassa Hugo Hytönen ja Eine Laine. Hänen näyttämöuransa jatkui Viipurin Työväen Teatterissa 1920–1926, jonka lisäksi Keskinen teki vierailuja Oulun Työväen Teatteriin, joka eli loistonsa aikaa 1920-luvulla. Viipurista hän siirtyi Helsinkiin, jossa Keskinen työskenteli vuosina 1926–1940 Koiton Näyttämöllä ja Helsingin Kansanteatterissa.

Keskisen näyttämötaiteellisia tehtäviä olivat muun muassa Raimunda (kappaleessa *Väärä rakkaus*), Pohjolan emäntä (*[[Kullervo]]*) ja Maiju (*Viisas neitsyt*). Hänellä oli myös useita operettitehtäviä. Vuonna 1935 Keskinen näytteli rouva Lampaanpäätä Valentin Vaalan elokuvassa *[[Kun isä tahtoo...]]*. Lisäksi hänellä oli pieniä sivurooleja kahdeksassa muussa elokuvassa vuosina 1934–1944.

Keskisen aviopuoliso oli näyttelijä Aatu Talanne vuodesta 1926.

## Filmografia
* *[[Minä ja ministeri]]* (1934)
* *[[Kun isä tahtoo...]]* (1935)
* *[[Elinan surma (elokuva)|Elinan surma]]* (1938)
* *[[Lapatossu ja Vinski Olympia-kuumeessa]]* (1939)
* *[[Hätävara]]* (1939)
* *[[Tavaratalo Lapatossu & Vinski]]* (1940)
* *[[SF-paraati]]* (1940)
* *[[Täysosuma (vuoden 1941 elokuva)|Täysosuma]]* (1941)
* *[[Erehtyneet sydämet]]* (1944)

## Lähteet ja viitteet
* *Teatterin maailma - maamme teatterit ja niiden taiteilijat*, Kustannusosakeyhtiö Tammi, 1950
* Elonet

### Viitteet

## Aiheesta muualla
* Kaleva.fi 
*
Boysenmarja

**Boysenmarja** on vadelman (*Rubus idaeus*), karhunvatukan (*Rubus fruticosus*) ja näiden risteytymän (*Rubus* × *loganobaccus*) risteytys. Boysenmarjojen tärkeimmät tuotantoalueet ovat Yhdysvaltain länsirannikolla, Chilessä ja Uudessa-Seelannissa.

Boysenmarjan löysi United States Department of Agriculturen George M. Darrow Rudolph Boysen -nimisen miehen entiseltä tilalta Pohjois-Kaliforniassa 1920-luvun lopulla. Rudolph Boysen oli tuottanut kahden eri kasvilajin risteymän. Boysenmarja kehitettiin 1920-luvulla ja se oli suosiossa 1960-luvulle saakka. Kasvi kasvaa nopeasti, sen varret ovat pystyjä ja oksat rentoja. Se on piikikäs 1,2-2 m korkea pensas. Nuoret versot ovat vihreitä ja vanhemmat versot ruskeita. Kukat ovat valkoisia, 2-3 cm ja muodostavat terttuja. Boysenmarjan versot tarvirsevat tukia. Kasvi menestyy parhaiten valoisalla tai puolivarjoisella paikalla ainakin I-kasvuvyöhykkeellä.

Boysenmarjaa käytetään elintarviketeollisuudessa esimerkiksi jogurteissa ja jäätelöissä.

## Lähteet
Menoetius

**Menoetius** on Jupiterin troijalaisiin asteroideihin lukeutuvan pikkuplaneetta 617 Patrocluksen seuralainen. Se on kooltaan lähes samankokoinen kuin Patroclus itse (sen läpimitta on noin 112,6 ± 3,2 km, kun Patrocluksen vastaava on noin 121,8 ± 3,2 km), joten se ei oikeastaan ole kuu. Menoetius tunnetaan myös nimellä **(617) Patroclus I**. Ennen kuin se sai oikean nimensä, sen väliaikainen tunnus oli **S/2001 (617) 1**. Menoetiuksen keskimääräinen etäisyys Patrocluksesta on noin 680 ± 20 km.

Menoetiuksen löysivät William J. Merline, Laird M. Close, N. Siegler, D. Potter, C. R. Chapman, C. Dumas, F. Menard ja D. C. Slater 22. syyskuuta 2001. Kappale sai nimensä vasta vuonna 2006.
  
Patrocluksen ja Menoetiuksen välinen kokoero on vähäisempi kuin esimerkiksi transneptunisiin kohteisiin kuuluvan kääpiöplaneetta 134340 Pluton ja sen seuralaiskappaleen Kharonin välinen kokoero. Tällainen järjestelmä ei kuitenkaan ole ainutlaatuinen, sillä esimerkiksi päävyöhykkeen asteroidin 90 Antiope seuralainen S/2000 (90) 1 on Menoetiuksen tavoin lähes pääkappaleensa kokoinen. 

## Lähteet
*Satellites and Companions of Minor Planets 
*(617) Patroclus and Menoetius 
*JPL Small-Body Database Browser: 617 Patroclus (1906 VY)
*Pluto, Charon, Nix, Hydra, and S/2011 (134340) 1 
*JPL Small-Body Database Browser: 134340 Pluto 
*(90) Antiope and S/2000 (90) 1 
*JPL Small-Body Database Browser: 90 Antiope
Mariano Puerta

**Mariano Ruben Puerta** (s. 19. syyskuuta 1978 San Francisco, Córdoba) on argentiinalainen entinen tennispelaaja. Parhaimmillaan hän oli ATP-listan sijalla yhdeksän 15. elokuuta 2005. Uransa aikana hän voitti kolme ATP-turnausta kaksinpelissä ja kolme turnausta nelinpelissä.

Ensimmäisen turnausvoittonsa kaksinpelissä Puerta otti Palermossa lokakuussa 1998 voitettuaan loppuottelussa Franco Squillarin luvuin 6–3, 6–2. Toinen turnausvoitto tuli Bogotássa maaliskuussa 2000, kun hän voitti loppuottelussa Younes El Aynaouin luvuin 6–4, 7–6. Kolmannen ja viimeisen kaksinpelin turnausvoittonsa Puerta saavutti Casablancassa, jossa hän voitti loppuottelussa Juan Mónacon luvuin 6–4, 6–1.

Grand Slam -turnauksissa Puerta jäi useimmiten avauskierroksille, mutta Ranskan avoimissa 2005 sijoittamattomana pelannut Puerta selviytyi aina loppuotteluun saakka. Loppuottelussa hän hävisi Rafael Nadalille luvuin 6–7, 6–3, 6–1, 7–5.

Vuonna 2003 Puerta sai yhdeksän kuukauden kilpailukiellon käytettyään klenbuterolia. Välimiesoikeuden päätöksessä todettiin lääkärin määränneen Puertaa käyttämään klenbuterolia torjuakseen astmaa, ja että sen käytöllä ei ollut suorituskykyä parantavia etuja. Vuonna 2005 Puerta sai uudelleen kilpailukiellon jäätyään kiinni etilefriini-piristeestä Ranskan avoimissa. Hänet tuomittiin kahdeksan vuoden kilpailukieltoon, pisimpään tenniksen historiassa, mutta urheilun kansainvälinen välitystuomioistuin CAS lyhensi sen kahteen vuoteen. Myös Puertan tulokset Ranskan avoimissa hylättiin.

Kilpailukiellosta vapauduttuaan Puerta pelasi lähinnä pienempiä turnauksia. Hänen viimeiseksi turnauksekseen jäi Liman haastajaturnaus marraskuussa 2009, jossa hän voitti ensimmäisen kierroksen ottelunsa, mutta ei jatkanut sen jälkeen pelejään.

## Turnausvoitot kaksinpelissä

## Lähteet

## Aiheesta muualla
* Mariano Puerta ATP:n sivuilla
Kettil Bruun

**Kettil Edmund Bruun** (6. tammikuuta 1924 Helsinki – 16. joulukuuta 1985 Helsinki) oli suomalainen sosiologi ja kansainvälisesti merkittävä alkoholipolitiikan tutkija. Hänen uraauurtava pienryhmien juomiskäyttäytymistä käsittelevä väitöskirjatutkimuksensa toi uudenlaisia metodeja alkoholitutkimukseen. Vuosina 1955–1968 Bruun toimi Alkoholipoliittisen tutkimuslaitoksen johtajana ja 1955–1980 Alkoholitutkimussäätiön sihteerinä. Hän toimi kolmen vuoden ajan Tukholman yliopiston professorina.

Alkoholi- ja huumekontrollin historiaa ja nykytilaa kartoittanut *The Gentlemen's Club: International Control of Drugs and Alcohol* kritisoi kansainvälistä huumekontrollijärjestelmää kiinnittäen erityishuomiota siihen kenen tarkoituksia se palvelee. Bruun kannatti kaikkien psykoaktiivisten aineiden valvonnan järjestämistä yhteiseltä pohjalta.

Bruunin johtaman kansainvälisen työryhmän tutkimus *Alkoholipolitiikka: Kansanterveydellinen näkökulma* toi merkittävällä tavalla esiin alkoholin per capita -kulutuksen ja alkoholin haittojen välisen suhteen.

Kettil Bruun palkittiin Jellinek Memorial Award -palkinnolla 1971. Palkinto myönnetään merkittävästä panoksesta alkoholi- ja alkoholismitutkimukselle. Lisäksi Bruun sai Kristina Rotkirchin ja Ove Knektin kanssa tiedonjulkistamispalkinnon 1972 *[[Hufvudstadsbladet]]ia* käsittelevästä kirjasta.

Vuonna 1984 julkaistussa teoksessaan *Hyvä vihollinen: Huumausainepolitiikka Pohjolassa* Bruun ja Nils Christie loivat käsitteen hyvä vihollinen. Hyvää vihollista koko yhteiskunta vastustaa, ja sitä on vaikeaa puolustaa leimautumatta epäilyttäväksi. Bruunin ja Christien mukaan huumeet ovat hyvä vihollinen sillä vaikka laillisten päihteiden väärinkäyttö aiheuttaakin enemmän haittoja kuin huumeiden, on laillisilla päihteillä takanaan merkittäviä yhteiskunnallisia voimatekijöitä kuten alkoholi- ja tupakkateollisuus.

## Julkaisuja
* 
* 
* 
* 

## Lähteet

## Aiheesta muualla
* 
* Kettil Bruun Society.
* Kettil Bruun -palkinto.
Pitkä jenkki

**Pitkä jenkki** (*The Tall Guy*) on vuonna 1989 ensi-iltansa saanut romanttinen komediaelokuva, jonka pääosia esittävät Jeff Goldblum, Emma Thompson ja Rowan Atkinson. Elokuvan on ohjannut koomikkona paremmin tunnettu Mel Smith, ja käsikirjoittajana toimi Richard Curtis.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano pitää Mel Smithin esikoisohjausta ponnettomana komediayritelmänä ja antaa sille yhden tähden viidestä, mikä vastaa sanallista arviota ”huono”.

## Lähteet
André Sá

**André Rezende Sá** (s. 6. toukokuuta 1977 Belo Horizonte) on brasilialainen tennispelaaja. Parhaimmillaan hän on ollut ATP-listan sijalla 55 kaksinpelissä 12. elokuuta 2002 ja sijalla 17 nelinpelissä 2. helmikuuta 2009. Urallaan hän on voittanut kahdeksan ATP-turnausta nelinpelissä.

Ensimmäisen turnausvoittonsa nelinpelissä Sá otti Hongkongissa syyskuussa 2001 Karsten Braaschin parina. Seuraavat viisi turnausvoittoaan Sá voitti Marcelo Melon peliparina, vuonna 2011 yhden Jamie Murrayn kanssa ja viimeisimmän Jarkko Niemisen kanssa 1.3.2015 Argentina Openissa.

Grand Slam -turnausten kaksinpelissä Sá on päässyt parhaimmillaan puolivälieriin Wimbledonissa 2002. Nelinpelissä hän on päässyt kerran välieriin, se tapahtui Wimbledonissa 2007, jossa hän pelasi Marcelo Melon kanssa. Välierässä he hävisivät Arnaud Clémentille ja Michaël Llodralle luvuin 6–7(8), 3–6, 3–6.

Vuoden 1999 Pan-Amerikan kisoissa Sá voitti nelinpelissä kultaa Paulo Taicherin kanssa.

## Turnausvoitot nelinpelissä

## Lähteet

## Aiheesta muualla
* André Sá ATP:n sivuilla
Kuvataso

**Kuvatasot** ovat kuvankäsittelyssä usein käytettävä toiminto. Siinä asetellaan useampia kuvia päällekkäin ja näin pystytään yhdistämään erilaisia kuvia toisiinsa, tekemään maskeja sekä jälkeenpäin tallennuksen jälkeen tarvittaessa poistamaan niitä. Toimintoa tukevat ainakin tunnetut Adobe PhotoShop, Paint.NET ja GIMP.

Tallennusformaatista riippuen tasoja voi uudelleen muokata tallennuksen jälkeen mutta esimerkiksi JPEG-muoto hävittää tasot vaikka kuva onkin kooste kustakin tasosta.
Kuka pelkää noitia

**Kuka pelkää noitia** () on brittiläisen Roald Dahlin vuonna 1983 kirjoittama lasten fantasiakirja.

Kirja sai Whitbread-palkinnon ilmestyessään vuonna 1983. Kirjasta on tehty elokuvasovitus vuonna 1990 ja vuonna 2020. Vuonna 2008 teoksesta tehtiin ooppera.
Oliver Twist (täsmennyssivu)

**Oliver Twist** voi tarkoittaa seuraavia:

* *[[Oliver Twist]]*, Charles Dickensin romaani ja sen päähenkilö, orpopoika
* *[[Oliver!]]*, romaanin pohjalta tehty musikaali, jota on esitetty suomeksi myös nimellä *Oliver Twist*
* *[[Oliver Twist (televisiosarja)|Oliver Twist]]*, romaanin pohjalta tehty televisiosarja vuodelta 2007
* Dickensin romaaniin perustuvia elokuvia:
** ''Oliver Twist'', ensimmäinen elokuvasovitus, mykkäelokuva 
** ''Oliver Twist'', mykkäelokuva vuodelta 1922
** ''Oliver Twist'', elokuva vuodelta 1933 
** ''Oliver Twist'', David Leanin  ohjaama elokuva vuodelta 1948 
** *[[Oliver! (vuoden 1968 elokuva)|Oliver!]]*, musikaaliin perustuva Carol Reedin elokuva vuodelta 1968 
** ''Oliver Twist'', vuoden 1982 elokuva 
** ''Oliver Twist'', televisioelokuva vuodelta 1982 
** ''Oliver Twist'', televisioelokuva vuodelta 1997 
** ''Oliver Twist'', Roman Polanskin ohjaama elokuva vuodelta 2005
* Oliver Twist, suomalainen pop rock -yhtye
Marián Vajda

**Marián Vajda** (s. 24. maaliskuuta 1965 Považská Bystrica, Tšekkoslovakia) on slovakialainen tennispelaaja. Hän oli parhaimmillaan ATP-listan sijalla 34 kaksinpelissä 14. syyskuuta 1987. Hän voitti urallaan kaksi ATP-turnausta kaksinpelissä.

Barcelonan olympialaisissa 1992 Vajda hävisi ensimmäisellä kierroksella Gilad Bloomille luvuin 6–7, 1–6, 0–6.

Kesäkuusta 2006 lähtien hän on toiminut Novak Đokovićin valmentajana. Đokovićin menestymisen johdosta Vajda valittiin Serbian vuoden valmentajaksi vuonna 2010.

## Lähteet
Imanol Arias

**Imanol Arias**, oik. **Manuel María Arias Domínguez**, (s. 26. huhtikuuta 1956 Riaño, Espanja) on espanjalainen näyttelijä ja elokuvaohjaaja.

Arias aloitti uransa matkustelevassa teatteriseurueessa Espanjan Baskimaassa. Hän teki ensiesiintymisensä televisiossa vuonna 1976 ja elokuvissa Humberto Solásin *[[Cecilia (vuoden 1982 elokuva)|Ceciliassa]]* (1982). Vuonna 1987 Arias voitti palkinnon San Sebastiánin elokuvajuhlilla tulkinnastaan elokuvassa *[[Kansan sankari (vuoden 1987 elokuva)|Kansan sankari]]*.

Vuodesta 1976 lähtien Arias on esiintynyt noin 70 elokuvassa ja TV-sarjassa. Vuonna 1996 hän ohjasi elokuvan *[[Un Asunto Privado]]*, joka on jäänyt toistaiseksi hänen ainoaksi elokuvaohjaustyökseen.

Arias näyttelee televisiosarjassa *[[Francon aika – näin sen koimme]]* keskiluokkaisen perheen isää.

Arias on kansallinen UNICEFin hyvän tahdon lähettiläs.

## Lähteet
Zouar

**Zouar** on kaupunki Tšadin pohjoisosassa Tibestin vuoristoalueella. Se on Tibestin alueeseen kuuluvan Länsi-Tibestin departementin keskus. Vuoden 2009 väestönlaskennassa siellä oli 866 asukasta.

Zouar on tubuihin kuuluvien tedojen perinteinen uskonnollinen ja hallinnollinen keskus. Ranskalaiset ottivat sen haltuunsa vuonna 1917. Alueella on 1960-luvulta lähtien käyty sisällissotaa ja 1980-luvulla kaupunki oli myös libyalaisten joukkojen miehittämä.

Seudulla kasvatetaan taateleita ja harjoitetaan keidasviljelyä. Historiallisesti Zouar on ollut Tšadin, Nigerin ja Libyan välisen kaupan välittäjä. Kaupungin lähellä on pieni lentokenttä.

## Lähteet

## Aiheesta muualla
* Zouar.net
Kuka pelkää noitia (elokuva)

**Kuka pelkää noitia** () on ohjaama Nicolas Roegin fantasiaelokuva vuodelta 1990, joka perustuu Roald Dahlin samannimiseen romaaniin. Elokuvan pääosia näyttelevät muun muassa Anjelica Huston, Mai Zetterling, Rowan Atkinson, Jasen Fisher ja Jane Horrocks.

## Näyttelijät

## Arvioita
*[[Video-opas|Video-oppaassa]]* vuodelta 1994 Olavi Similä luonnehti elokuvaa omintakeiseksi, hauskaksi ja toimivaksi mutta enemmän aikuisille kuin pienille lapsille sopivaksi. Hän antoi sille neljä tähteä viidestä, mikä vastaa sanallista arviota ”erinomainen”.

Elokuva voitti lukuisia palkintoja kuten viisi Academy of Science Fiction, Fantasy & Horror Films, yhden BAFTA, yhden Boston Society of Film Critics, yhden Fantasporto, yhden Hugo Awards, yhden Los Angeles Film Critics Association ja National Society of Film Critics palkinnon.

## Lähteet

## Aiheesta muualla
* 
*
Shake It

**Shake It** voi viitata:

* "Shake It" (David Bowien kappale) - *China Girl* -singlen B-puoli
* "Shake It" - Caesars-yhtyeen ensisingle
* "Shake It" (Sakis Rouvasin kappale) - Sakis Rouvasin kappale, Kreikan eurovisionedustuskappale vuodelta 2004
* "Shake It" (Metro Stationin kappale)
* "Shake It" - Räppäri Bow Wowin kappale, mukana Swizz Beatz
* *[[Shake It (albumi)|Shake It]]* - Vuoden 2004 albumi Gal Levelilta
* "Shake It" - Redicoverin single albumilta *Call Me When You Get This* 
* "Shake It" - Terence Boylanin kappale vuodelta 1977
Sennar

**Sennar** voi tarkoittaa seuraavia:

* Sennar, kaupunki Sudanissa
* Sennar, Sudanin osavaltio
* Sennarin sulttaanikunta, nykyisen Sudanin alueella 1500-luvulta vuoteen 1821 saakka sijainnut valtio.
Kordofan

**Kordofan** () on maantieteellinen ja historiallinen alue Sudanissa Valkoisen-Niilin ja Darfurin vuorten välissä. Hallinnollisesti se jakautuu Etelä- ja Pohjois-Kordofanin osavaltioihin.

Kordofanin tasanko on savannia, joka pohjoisessa rajoittuu Saharan autiomaahan. Ennen arabien tuloa sitä asuttivat kordofanilaisia kieliä puhuvat kansat. Ainakin osaa alueesta hallitsivat Meroe ja Alwa, ja 1400-luvulle saakka se kuului kristityn Nubian kulttuuripiiriin.

Sennarin perustaneet fundžit alistivat Kordofanin 1500-luvun alussa. Saman vuosisadan lopussa sen valtasi Darfurin sulttaanikunta, jonka hallintokaupungiksi tuli El Obeid. 1600–1700-luvuilla alue jakautui lukuisiksi itsenäisiksi tai Darfurista riippuvaisiksi valtioksi kuten Tegali ja Dilling. Egypti valtasi Kordofanin vuonna 1821. Vuosina 1882–1899 sitä hallitsivat mahdilaiset. Myöhemmin alueesta tuli yksi Sudanin maakunnista. Etelä-Kordofanin Nubavuorilla asuvat nubat ovat kärsineet Sudanin sisällissodasta.

## Lähteet
Faya-Largeau

**Faya-Largeau** on Pohjois-Tšadissa sijaitseva kaupunki, jossa asui vuonna 2009 lähes 31&nbsp;000 ihmistä. Se on Borkoun hallinnollisen alueen pääkaupunki.

Paikkakunnan alkuperäinen nimi on Faya. Siirtomaa-aikana se sai nimen Largeau ranskalaisen everstin Étienne Largeaun mukaan. Tšadin itsenäistyttyä kaupungin nimeksi tuli Faya-Largeau. Maan sisällissodan aikana 1970–1980-luvuilla se oli Libyan joukkojen miehittämä.

Seudulla kasvatetaan taateleita ja harjoitetaan keidasviljelyä. Kaupungissa on lentokenttä.

## Lähteet
Dotawo

**Dotawo** oli viimeinen nykyisen Sudanin alueella sijainneista Nubian kristityistä kuningaskunnista. Sen pääkaupunki oli Do (arabiaksi Daw, nykyinen Gebel Adda) Nasserjärven rannalla Egyptissä.

Dotawon kuninkaat olivat 1100–1300-luvuilla nubialaisen Makurian kuningaskunnan vasalleja. On oletettu, että Makurian kuningas pakeni vuonna 1365 Dongolasta Dotawoon, joka siitä lähtien muodosti kristityn Nubian viimeisen jäänteen. Se säilyi 1400-luvun lopulle saakka tai mahdollisesti 1500-luvulle, jolloin ensin arabit ja sitten ottomaanit valtasivat alueen.

## Lähteet